Søndag kveld heldt Aure Høgre sitt nominasjonsmøte, og spenninga var knytt til kven som ville bli valt som ordførarkandidat, skriv avisa Tidens Krav .

Etter møtet var det klart. Ormbostad er på lista, men ikkje på topp. Der står leiar Lillian Wessel, med Knut Ås som varaordførarkandidat.

- Det er fint å få einstemmig støtte, seier Wessel til avisa.

- Kan få kort karriere

Varaordførar Ormbostad skapte store overskrifter då ho omtala Melodi Grand Prix-vinnar Stella Mwangi på Facebook.

Fleire reagerte på det Høgre-politikaren la ut på si Facebook-side. Mellom anna sa fylkesleiar Helge Orten at ho måtte beklage offentleg .

Medievitar Erling Sivertsen ved Høgskulen i Volda trudde ho kunne få ei kort karriere i politikken . No kan det sjå ut til at det kan ha vore rett.

- Eg angrar på alt

Artikkelen held fram under fjernsynsreportasja.

ANGRAR: Sjå fjernsynsreportasje om saka her. Du trenger javascript for å se video. ANGRAR: Sjå fjernsynsreportasje om saka her.

- Det var aldri mi meining at dette skulle skje, sa ho då. Men det kom fyrst etter at også politiske motstandarar hadde reagert .

Dei voldsomme reaksjonane som kom etter utspelet førte likevel ikkje til store konsekvensar for Ormbostad. Før nominasjonslista kom i helga.

LES OGSÅ: Få konsekvensar for varaordførar

- Eg angrar på alt , sa Ormbostad sjølv til NRK etter at lokalpartiet hadde heldt møte om saka 16. februar.